Гората не е само дървесина

 **Една трета от територията на България е гори и едва 4% от тях са недокоснати от човешка дейност.** Горите ни дават много повече от дървесина. Те опазват водата, която пием, пречистват въздуха, който дишаме, спират ерозията и свлачищата. Българската гора е убежище за 43 световно застрашени вида растения и животни.

 Горите на България трябва да се опазват и стопанисват добре. **Сега на гората се гледа само като на място за добив на дървесина.** Всяка минута в България 10 м³ дървета се отсичат и превръщат в дървен материал. Това трябва да спре.

 Гората за мен е място, където се чувствам далеч от всичко и от всички. Там се отърсвам от ежедневието и релаксирам сред красивата природа, слушам песните на птичките и шумът от лъкатушещите поточета. Всяка гора в България е обект на замърсяване от хората, като се изхвърлят отпадъци в чистите й води и по зелени поляни. Благодарение на майката природа ние съществуваме, но тя не получава уважение и преклонение от нас. Затова се правят множество инициативи в училищата, като с това се цели да се покаже на бъдещето поколение, че гората трябва да бъде опазвана. Дом е на много диви животни и има неописуема красота. Всеки сезон крие тайнствена красота. Пролетта е великолепна с красивите свежи клони, покрити със зелени листа. Поляните стават като черга от различни цветя - минзухари, синчец и много други и придават страхотен аромат на свежо и чисто. Лятото ни пленява със своята прохлада, есента – със златистите багри и горски плодове. А когато падне снегът, попадаме в истинска зимна приказка. Всички тези сезони са неописуемо красиви. Тя е вдъхновител за художниците, представена чрез красивите горски пейзажи в техните творби. Много често гората плаче - от шума на дървосекачите и от изстрелите на ловците. Ние, хората, можем да променим това , като засаждаме нови дървета, не замърсяваме водите, не палим огън без надзор. Щастлива съм, че расна в семейство, което ме учи на родолюбие и опазване на околната среда. Аз не искам да живея в тонове боклуци и изсечени гори. Би било много хубаво да се събуждам сутрин от песента на птичките и да посрещам с усмивка топлите слънчеви лъчи. Прекрасно е да прекарваш уикенда сред природата, на тишина и на чист въздух, а лятото да се изкъпеш в реката сред гората. Чудесно е да мога да отида с дядо и баба в гората и да си наберем пресни гъби, сочни горски ягоди, малини и къпини. Страхотно е да мога да зарадвам мама с прекрасен горски букет.

 Горите са белите дробове на България. Дърветата отделят кислород и по този начин помагат на живите организми да дишат. Обичайте гората и я пазете! Гората не е само дървесина! Тя е нашето най-голямо и безценно богатство. Когато отсечете едно дърво, засадете поне три нови! Аз обичам гората - обичайте я и вие!

Аделина Цветкова, 12години

Телефон за връзка: …0877509750

СУ „Христо Ботев“ – град Враца

Ръководител: старши учител Гергана Комитска

Телефон за връзка: 0879003273